Calcarina spengleri

Calcarina spengleri ir foraminīferu suga rotaliīdu kārtā un kalkarinīžu dzimtā. Sugu 1791. gadā aprakstīja vācu naturālists Johans Gmelins ar nosaukumu Nautilus spengleri. Suga, domājams, ir nosaukta dāņu naturālista Lorenca Špenglera vārdā. Suga ir izplatīta Indijas okeānā, Bengālijas līcī, Indonēzijā, Austrālijas ziemeļu piekrastē, pie Filipīnām un Japānas, kā arī Okeānijā, Klusā okeāna rietumu daļā.WoRMS, World Register of Marine Species. Calcarina spengleri ir kalkarīnu tipiskā suga. Japānā, Okinavas salā šīs foraminīferas ir sastopamas tā saucamo "zvaigžņu smilšu" (Star sand) sastāvā.

 Apraksts 
Čaula ir liela, līdz 1,5 mm diametrā (bez dzelkšņiem), ar 3 līdz 7 īsiem līdz gariem, strupiem dzelkšņiem.Renema, W.; Hohenegger, J. (2005). On the identity of Calcarina Spengleri (Gmelin, 1791). Journal of Foraminferal Research. 35: 15-21. 16. lpp. Šuves, izņemot pēdējām 3-5 izveidotajām kamerām, praktiski nav saskatāmas virsmas ornamentējuma dēļ. Čaulu sedz lielas, gludas pustulas, vislielākās no kurām izvietotas centrā. Visu čaulu klāj iekšseptu  kanālu sistēmas atveres, kurās sastopami nelieli dzelksnīši. Uz pēdējām izveidotajām kamerām pustulu nav. Šo kameru ventrālās puses ornamentāciju veido ķīlu mija ar daudzām sīkām porām starp tām (līdzīgi rāvējslēdzēju formām). Dzelkšņi viscaur caurausti ar kanāliņiem, un tiem šķērsgriezumā nav masīvās centrālās daļas. Dzelkšņi ir ar paralēlām plātnītēm, kuru garums samazinās, un radiālām kanālu sistēmas atverēm. Dzelksnīši čaulas centrālās daļas atverēs izskatās kā tievi paralēli ķīlīši uz šīm plātnēm.Renema, W. (2003) Larger foraminifera on reefs around Bali (Indonesia). Zool. Verh. Leiden 337-366. 349-350. lpp. ISBN 90-73239-89-3.

 Atsauces 

Kategorija:Foraminīferas